Nyeste Skilderie af Kiøbenhavn, 1818-05-16
Den udvortes Indretning af Badeanstalten, saaledes som den vil være færdig denne Sommer, bestaaer væsentligen i følgende: J to pavillonformige Bygninger ere 14 Badekamre anbragte, hvoraf ethvert er forsynet med en Vandkumme og alle fornødne Beqvemmeligheder. For ikke at besvære dem, der betjene sig af Salt badene med Lugten af Svovelbadene, ere de sidste anbragte i det ene, og de første i det andet Badehuus. De deels af Marmor og Sandstene, deels af Træ forfærdigede Kummer, ere saaledes nedsænkede i Gulvet, at man gaaer ned deri ad en liden Trappe. Hver Kumme har to Tilløbsrøre med Metalhaner, eet for det kolde, det andet fordet varmede Saltvand, saa man kan give hvert Bad den fornødne Varme, der bestemmes efter Thermometret. Jgiennem egne Afløbsrør bortledes Vandet igjen fra Kummen. Prisen paa et saadant Saltbad er 28 Ls. og paa et Svovelbad, 71 Ls. Ogsaa til Dukke, Styrte, Svovel- og Dampbade ere de fornødne Anstalter gjorte. Begge Baadepavillons forbindes ved en bedækket Gang med et i Midten værende smagfuldt Forsamlingshuus, hvori der vil være sørget for Forfriskninger af hvert Slags og for et godt Maaltid. Ved denne Indretning forekommes, at man ikke umiddelbart efter de varme Bades Brug behøver at udsætte sig for Luftens Afvexling. J øvrigt findes i Forsamlingshuset foruden en Bal sahl og et Balconværelse, med en meget smuk Udsigt, blandt andet ogsaa et Billard og en Læsestue, hvori de næsten dagligen ankommende Tidender, saavelsom de vigtigste Tidsskrifter og andre literariske Nyheder ville være at finde. - Den hele Anstalt med sine Sidebygninger er omgiven af behagelige Haugeanlæg, og paa forskjellige Sider ere Alleer plantede. Paa denne Maade anbefaler denne Indretning sig ved sin simple Hensigtsmæssighed og sit muntre Udvortes; ogsaa har den allerede i Fjor endog i en ufuldendt Tilstand, vundet almindeligt bifald, og selv Deres Kongel. Majestæter have paa Deres Reise igjennem Oldesloe yttret Deres allerhøieste Tilfredshed med samme. Da iøvrigt Badeanstalten ligger umiddelbar ved Staden, saa er der saa meget mindre føiet Anstalter til egne Logementer, som man i Privathusene sædvanligen træffer bedre Leiligheder. Derimod kan man i de fleste Huse af Staden, have rummelige og smukt indrettede Værelser til den billige Priis fra 8 til 16 Rbd. maanedligen, og mindre elegante Leiligheder endog til lavere Priser. Directionen for Badeanstalten vil gjerne paatage sig at besørge Logis, og desuden foranstalte, at en Fortegnelse over Værelserne med hossatte Priser bliver trykt. For at kunne kjøre til Badeanstalten staaer en Kareet, en Chaise og en Droschke, som man ogsaa abonnementsviis kan leie, og desuden er der ogsaa føiet Anstalt til et eget Huus for dem, der trænge til at bo ganske nær ved Badehuset. Jøvrigt anbefaler den først for 20 Aar siden næsten for størstedelen ganske ny anlagte Stad sig ved et reenligt, frisk og vel vedligeholdt Udvortes, og den ligesaa yndige som muntre Omegn, der ved adskillige adelige Landsteder faaer en forøget Skjønhed, og rundt omkring begrændses af meer eller mindre nærliggende Skove, giver mangfoldig Leilighed til behagelige Spadseretouper. Ogsaa er allerede adskilligt gjort, for paa en beqvem Maade at kunne benytte sig af Egnen, og i denne Henseende udmærke blandt andre de to nærliggende Skove sig, til hvilke man pleier at seile i Baade og Gondoler paa den ved Oldesloe tæt forbiløbende Flod. Til fjernere Udvandringer mangler der heller ikke paa Opfordringer, og Nærheden af Hamborg og Lübeck, der ogsaa yder mangen anden Fordeel, nemlig en levende Post gang, er i den Henseende velkommen. En Mangfoldighed af Adspredelser kan vel en liden Stad ikke tilbyde, men saaledes som den forøgede Søgning allerede yder meget af dette Slags af sig selv, saa lade Jndbyggerne det heller ikke mangle paa, at gjøre Badegjæsterne ved Selskabeligheds Befordring deres Ophold behageligt. For den, som under Brugen af Badene ønsker at leve i en fuldkommen andlig Ensomhed, kan der skaffes Værelser i ikke alt for langt fraliggende Huse paa Landet.